ਜਲਸਾਗਰ
ਜਲਸਾਗਰ (ਬੰਗਾਲੀ: জলসাঘর ਜਲਸਘਰ, "The Music Room") 1958 ਦੀ ਇੱਕ ਬੰਗਾਲੀ ਫ਼ਿਲਮ ਹੈ ਜਿਸਨੂੰ ਲਿਖਣ ਦਾ ਅਤੇ ਨਿਰਦੇਸ਼ਨ ਦਾ ਕੰਮ ਸਤਿਆਜੀਤ ਰੇ ਦੁਆਰਾ ਕੀਤਾ ਗਿਆ ਸੀ। ਇਹ ਫ਼ਿਲਮ ਬੰਗਾਲੀ ਲੇਖਕ ਤਰਸੰਕਰ ਬੰਧੋਪਾਧਿਆਏ ਦੀ ਪ੍ਰਸਿੱਧ ਲਘੂ ਕਹਾਣੀ ਉੱਤੇ ਅਧਾਰਿਤ ਹੈ ਅਤੇ ਇਸਦੇ ਵਿੱਚ ਛਬੀ ਬਿਸ਼ਵਾਸ ਦੀ ਅਦਾਕਾਰੀ ਹੈ। ਇਹ ਰੇ ਦੁਆਰਾ ਨਿਰਦੇਸ਼ਤ ਕੀਤੀ ਗਈ ਚੌਥੀ ਫੀਚਰ ਫ਼ਿਲਮ ਸੀ। ਸ਼ੂਟਿੰਗ ਮੁਰਸ਼ਿਦਾਬਾਦ ਤੋਂ 10 ਕਿਲੋਮੀਟਰ ਦੀ ਦੂਰੀ 'ਤੇ ਨਿਮਟਿਤਾ ਪਿੰਡ' ਚ ਨਿਮਟਿਤਾ ਰਾਜਬਾਰੀ 'ਚ ਕੀਤੀ ਗਈ ਸੀ।